Blaze7451/Wiki-th-20250601 huggingface dataset:
ดีเซมเบอร์ (วงดนตรี)

ดีเซมเบอร์ (Dezember) วงดนตรีแธรชเมทัล โพรเกรสซีฟเดธเมทัล ที่มีเนื้อหากล่าวถึงเรื่องของความตาย สงคราม การเมือง และความวิปริตของสังคม  ประกอบด้วยสมาชิกคือ ภัทร ชุมทอง (กีตาร์), ณพล เย็นแจ่ม (เบส), นรเทพ จินดามาตย์ (ร้องนำ) และรัตน์ โกบายาชิ (กลอง) ก่อตั้งวงเมื่อธันวาคมปี พ.ศ. 2536 โดยภัทร ชุมทอง (ต้น) และ วรพจน์ สิงห์น้อย (โต้ง) มือกีตาร์และมือเบสในยุคเริ่มต้น ซึ่งทั้ง 2 คนเป็นสมาชิกที่แยกออกมาจากวงแมดฮอต วงที่เข้าร่วมประกวดเป๊ปซี่มิวสิกเฟสติวอล และเป็นวงชนะเลิศของปี ส่วนภัทร ชุมทองได้รับรางวัลมือกีตาร์ยอดเยี่ยมคู่ ขณะที่เอ็ม (มือกลองในขณะนั้น) ได้รับรางวัลมือกลองยอดเยี่ยม
หลังจากที่ออกจากวงแมดฮอตแล้ว ต้นและโต้ง ได้แต่งเพลงขึ้นมาอีก 3 เพลง คือ "คนโลกแคบ", "อสูรกาย" และ "เดนสงคราม" ในขณะเดียวกันประภาส หล้าคำ (ภาส) ที่เป็นเพื่อนกับทางวงมีโครงการที่จะจัดงานคอนเสิร์ตขึ้นมา ภาสกับต้นปรึกษากันเรื่องการหามือกลองเพื่อแสดงในงานคอนเสิร์ต ภาสได้ชักชวนรัตน์ โกบายาชิ (รัตน์) ซึ่งในขณะนั้นเล่นดนตรีประจำอยู่ที่เมทัลโซน ที่ฮอลลีวูดสตรีต มาเล่นในคอนเสิร์ตที่มีชื่อว่า เพนออฟเดธ ที่เป็นคอนเสิร์ตใต้ดิน หลังจากนั้นวงได้มีผลงานออกมาบ้างและได้เปลี่ยนสมาชิกวงไปบ้าง จนเป็นสมาชิกทั้ง 4 ของวง

**ผลงาน ==   
# ลัทธิซาตาน (1994) สังกัด: จุติภูติ เรคคอร์ดส   
# วินาศกรรม (1995) สังกัด: จุติภูติ เรคคอร์ดส
# บาป (1997) สังกัด: โซนี่ มิวสิก  
# คลั่ง (1998) สังกัด: โซนี่ มิวสิก   
# Naturalism (2005) สังกัด: สนามหลวงการดนตรี/จีเอ็มเอ็ม แกรมมี่
# Spiritual Leader (2011) สังกัด: Distortion Group
# Crisis (2014) สังกัด: Distortion Group

**จุดยืนทางการเมือง**
ภัทร ชุมทอง หรือ ต้น มือกีตาร์ของวง ให้สัมภาษณ์ว่า เคยเข้าร่วมชุมนุม กปปส. แต่ภายหลังได้หันไปร่วมการประท้วงในประเทศไทย พ.ศ. 2563–2564 โดยการชักชวนของ ปกรณ์ พรชีวางกูร 

**อ้างอิง**
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
นิพนธ์ เสงี่ยมศักดิ์

นิพนธ์ เสงี่ยมศักดิ์ เกิดวันที่ 4 มกราคม พ.ศ. 2499 ที่ จังหวัดนครราชสีมา รู้จักกันดีในชื่อ "นิค ขายหัวเราะ" นักเขียนการ์ตูนไทยชื่อดังในสังกัดสำนักพิมพ์บรรลือสาส์น มีผลงานการ์ตูนประจำอยู่ในนิตยสารขายหัวเราะและมหาสนุกตั้งแต่ยุคบุกเบิกจนถึงปัจจุบันเป็นเวลานานกว่า 25 ปี คาแรคเตอร์ของนิพนธ์ เสงี่ยมศักดิ์ในการ์ตูน มีลักษณะคล้ายเค้าหน้าจริง ไว้ผมบ๊อบยาวแสกกลาง และอ้วนลงพุง มักปรากฏเป็นตัวเดินเรื่องในการ์ตูนแก๊กทั้งแบบช่องเดียวจบและสามช่องจบทั้งนี้ นิพนธ์ยังได้ใช้คาแรคเตอร์ของเขาเองเป็นตัวละครหลักในการ์ตูนเรื่องสั้นของเขาเองด้วย ได้แก่ การ์ตูนชุด "คนอลเวง" และ "พีพีไอ้ตี๋ซ่า"
ในการ์ตูนแก๊กต่างๆ ของนิค และการ์ตูนเรื่องสั้นบางชุด นิพนธ์จะเขียนตัวการ์ตูนของเขาเป็นตัวเดินเรื่องหรือแทรกเป็นตัวประกอบอยู่ในการ์ตูนของเขาเสมอ โดยมีลักษณะคล้ายเค้าหน้าจริงและอ้วนลงพุง เขาได้เปิดเผยว่าได้รับแนวคิดในการเขียนการ์ตูนต่างๆมาจากการดูโทรทัศน์ แล้วประมวลผลออกมาเป็นผลงานในแบบของตัวเอง รวมถึงในปัจจุบัน เขายังได้รับไอเดียจากอินเทอร์เน็ตมาประกอบการเขียนด้วยเช่นกัน

**ผลงาน**
 ค่าของตน (ตีพิมพ์ครั้งแรกในนิตยสารมหาสนุก เมื่อปี พ.ศ. 2528)- เรียกข้าว่าพญายม (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารเบบี้)- คนอลเวง (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารหนูจ๋า)- เพื่อนซี้ 24 น. (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารหนูจ๋า)- พีพีไอ้ตี๋ซ่า (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารหนูจ๋า)- รู้ไว้ใช่ว่า (ลงในเบบี้)- พี่NickyคือProกอล์ฟ! (การ์ตูน 3 ช่องจบ)

**ผลงานพิเศษ**
 ได้รับรางวัลโทรทัศน์ทองคำสาขารายการตลกประจำปี 2532- ได้รับรางวัลเมขลาประเภทรายการตลกประจำปี 2533- ได้รับรางวัลประกวดแต่งนิทานดนตรีจากสำนักงานส่งเสริมและประสานงานเยาวชนแห่งชาติ

**อ้างอิง**

**แหล่งข้อมูลอื่น**
   นิค ขายหัวเราะ....“ผมเขียนการ์ตูนเดือนละร้อยกว่าหน้า” date=2009-01-05  (บทสัมภาษณ์จากเว็บไซต์สำนักพิมพ์ประพันธ์สาส์น)-  เฟซบุ้คส่วนตัวของนิพนธ์
หมวดหมู่:นักวาดการ์ตูนไทย
หมวดหมู่:บรรลือสาส์น
หมวดหมู่:บุคคลจากจังหวัดนครราชสีมา‎
หมวดหมู่:บุคคลจากโรงเรียนอัสสัมชัญนครราชสีมา
แอมไฟน์

แอมไฟน์ (am fine) คือกลุ่มศิลปินไทยประกอบด้วยสมาชิก 4 คน คือ ฝ้าย - ณัฐหทัย แสงเพชร (ขับร้อง) แจ็ค - พงษ์ศิลป์ โกมลทัต (กลอง) เน - เนติ สุวรรณจินดา (เบส) และ มอน - ภมร จุฑาพันธุ์ (กีต้าร์) ได้ออกผลงานอัลบั้มแรกในปี 2005 ชุด  am fine และ Hi-fine เมื่อปี 2006 และออกผลงานชุดที่ 3 ชื่อว่า Am Fine Day 

**ผลงานเพลง**

**อัลบั้มปกติ**

**เพลงประกอบละคร**
 ฝ้าย- ไฟลวง Ost. ไฟลวง

**ผลงานพิธีกร**
ออนไลน์ - พ.ศ. 25 ทางช่อง YouTube:FAIIAMFINE OFFICIAL

**อ้างอิง**

**แหล่งข้อมูลอื่น**
หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
หมวดหมู่:ยูทูบเบอร์ชาวไทย
แม่แบบ:บทความคัดสรร/ตุลาคม 2550

รัฐประหารในประเทศไทย พ.ศ. 2549 เป็นรัฐประหารในประเทศไทยซึ่งเกิดขึ้นในคืนวันที่ 19 กันยายน พ.ศ. 2549 โดย คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) มี พลเอก สนธิ บุญยรัตกลิน เป็นหัวหน้าคณะ โดยได้มีการยกเลิกประกาศสถานการณ์ฉุกเฉินของ พ.ต.ท. ทักษิณ ชินวัตร รักษาการนายกรัฐมนตรี แล้วประกาศกฎอัยการศึกทั่วราชอาณาจักร
รัฐประหารครั้งนี้เกิดขึ้นก่อนการเลือกตั้งทั่วไปซึ่งมีกำหนดจัดขึ้นในเดือนตุลาคม หลังจากที่การเลือกตั้งเดือนเมษายนถูกตัดสินให้เป็นโมฆะ และนับเป็นจุดเปลี่ยนสำคัญในวิกฤตการณ์ทางการเมืองที่ดำเนินมายาวนานนับตั้งแต่เดือนกันยายน พ.ศ. 2548 อ่านต่อ...
บทความคัดสรรก่อนหน้านี้: เจค จิลเลนฮอล - จุฬาลงกรณ์มหาวิทยาลัย - สมเด็จพระพุฒาจารย์ (เกี่ยว อุปเสโณ)
ที่เก็บถาวร  –  บทความคัดสรรอื่น ๆ
โอลิมปิกฤดูร้อน 1988

มหกรรมกีฬาโอลิมปิกฤดูร้อนครั้งที่ 24 ประจำปี ค.ศ. 1988 (พ.ศ. 2531) (rr=Seoul Hagye Ollimpik; Games of the XXIV Olympiad) เป็นการแข่งขันกีฬาโอลิมปิกฤดูร้อนครั้งที่ 24 จัดขึ้น ณ กรุงโซล สาธารณรัฐเกาหลี ระหว่างวันที่ 2 กันยายน ถึง 18 กันยายน พ.ศ. 2531

**การเสนอตัวเป็นเจ้าภาพ**
โซลได้รับคัดเลือกให้เป็นเมืองเจ้าภาพจัดมหกรรมกีฬาโอลิมปิกในการประชุมคณะกรรมการโอลิมปิกสากล สมัยที่ 84 ณ บาเดิน-บาเดิน ประเทศเยอรมนีตะวันตก เมื่อวันที่ 30 กันยายน พ.ศ. 2524

**ประเทศที่เข้าร่วมแข่งขัน**
แผนที่แสดงประเทศที่เข้าร่วมแข่งขัน- ฤดูร้อน 1988 นอกจากนี้ยังได้เข้าร่วมในพิธีเปิดและพิธีปิดการปรากฏตัวครั้งแรกของการทำเครื่องหมายที่กีฬาโอลิมปิก แต่มีส่วนประกอบของคณะผู้แทนเพียงคนเดียวว่ายน้ำอย่างเป็นทางการ

**ตราสัญลักษณ์โอลิมปิกปี 1988**
ตราสัญลักษณ์โอลิมปิกปี 1988เป็นลายผ้าฮันบกและตราห้าห่วง- ลายผ้าฮันบก หมายถึง ชุดฮันบกซึ่งเป็นชุดประจำชาติของเกาหลี

**ชนิดกีฬาที่แข่งขัน**

**กีฬาสาธิต**
 ฤดูร้อน 1988- ฤดูร้อน 1988- ฤดูร้อน 1988 - ฤดูร้อน 1988 (หญิง)- ฤดูร้อน 1988- ฤดูร้อน 1988 (กรีฑา)

**สรุปเหรียญการแข่งขัน**
ตารางสรุปเหรียญรางวัล 10 อันดับแรก

**อ้างอิง**

โอลิมปิกฤดูร้อน 1988
หมวดหมู่:โอลิมปิกในประเทศเกาหลีใต้
หมวดหมู่:การคว่ำบาตรกีฬานานาชาติ
แม่แบบ:เหตุการณ์ปัจจุบัน/2550 ตุลาคม 8

* สนช. เตรียมพิจารณาร่างกฎหมาย เสนอเพิ่มโทษ กฎหมายหมิ่นฯ ขยายคลุมถึงองคมนตรี และผู้แทนพระองค์  (ไทยรัฐ)
}
ซันเอาท์เทจ

ซันเอาท์เทจ (sun outage) เป็นปรากฏการที่เกิดขึ้นโดยธรรมชาติ เมื่อโลก ดาวเทียม และดวงอาทิตย์ โคจรมาอยู่ในแนวเส้นตรงเดียวกัน ทำให้จานสายอากาศของสถานีภาคพื้นดิน รับสัญญาณจากดวงอาทิตย์(ที่เป็นแหล่งกำเหนิดคลื่นแม่เหล็กไฟฟ้าที่มีกำลังงานขนาดมหาศาล) ซึ่งจะผลิตสัญญาณทุกย่านความถี่ เกิดขึ้นเป็นสัญญาณรบกวน ปะปนเข้ามากับสัญญาณสื่อสารข้อมูล ที่สถานีภาคพื้นดินนั้นๆรับจากดาวเทียม ทำให้สถานีสื่อสารภาคพื้นดิน ไม่สามารถติดต่อสื่อสารได้อย่างถูกต้อง ซึ่งเหตุการณ์ sun outage จะเกิดขึ้นปีละ 2 ครั้ง แต่ละครั้งจะใช้เวลานาน 5-10 วัน วันละประมาณ 15 นาที และการเกิดปรากฏการ sun outage นี้จะเกิดกับสถานีดาวเทียมที่ติดตั้งในพื้นที่ต่างๆ ไม่พร้อมกันขึ้นอยู่กับตำแหน่งของสถานีภาคพื้นดินบนพื้นโลก 
sun outage จะเกิดประมาณเดือนกันยายน และตุลาคมของทุกปี บางทีอาจเกิดเดือนอื่นๆก็ได้ ซึ่งสามารถทำการคำนวณเพื่อคาดการณ์วัน และเวลาที่จะเกิดล่วงหน้าได้อย่างแม่นยำ การคำนวณนี้เป็นหน้าที่ของผู้ให้บริการ เช่นดาวเทียม 
เมื่อเกิดเหตุการณ์นี้ จะทำให้เครื่องรับดาวเทียม ชิปไปชิปมา ไฟสัญญาณ ซิ้งค์ จะกะพริบๆ เสียงจะดังขาดๆหายๆ แล้วเสียงก็จะหายไป ปล่อยไว้ประมาณ 15 นาที เมื่อมุมของโลก เคลื่อนที่ผ่านแนวเส้นตรงกับดวงอาทิตย์ ก็จะรับสัญญาณได้ตามปกติ
หมวดหมู่:ปรากฏการณ์ของดวงอาทิตย์
หมวดหมู่:การแพร่สัญญาณ
ฮอกกี้

ฮอกกี้เล่นในสนาม
ฮอกกี้ (Hockey) เป็นกีฬาแข่งขันกันระหว่าง 2 ทีม มีผู้เล่นฝ่ายละ 11 คน โดยการตีลูกบอล ที่มีลักษณะกลม แข็ง ที่เรียกว่า ลูกพัค (puck) ให้เข้าโกลด์ตะข่ายของฝั่งตรงกันข้าม โดยจะให้ลูกบอลถูกส่วนหนึ่งส่วนใดของร่างกายไม่ได้ เว้นผู้รักษาประตูที่มีสิทธิใช้เท้าเตะและมือปัดลูกบอลได้แต่ก็เฉพาะในเขตที่ยิงประตูเท่านั้น การยิงประตูที่ถือว่าได้ประตูต้องเป็นการยิงจากภายในเขตประตู คือภายในเขต 16 หลา โดยมีเส้นโค้งเป็นเครื่องหมาย เรียกกันเป็นที่เข้าใจว่าหัวกะโหลก คือจะต้องพาลูกเข้าไปยิงประตูภายในหัวกะโหลกนั้น

**ประวัติ**
ฮอกกี้เป็นกีฬาเก่าแก่ที่มีประวัติความเป็นมายาวนาน แต่ไม่ปรากฏหลักฐานที่แน่ชัดว่ากีฬาประเภทนี้เริ่มมาจากประเทศใดก่อน มีหลักฐานภาพวาดอียิปต์โบราณเก่าแก่ 4000 ปีที่มีลักษณะคล้ายกีฬาฮอกกี้ และอีกหลักฐานประมาณ 44 ปี ก่อนคริสต์ศักราช พบหลักฐานโดยชาวกรีกโรมัน สมัยโบราณได้เล่นกีฬานี้กันอยู่แล้ว อุปกรณ์การเล่นและวิธีเล่นคล้ายคลึงกับการเล่นฮอกกี้ในสมัยปัจจุบัน แต่แตกต่างกันที่ไม้ตีฮอกกี้สมัยกรีกและโรมันจะสั้นกว่าในปัจจุบัน ลูกบอลสมัยนั้นทำด้วยหนัง ภายในอัดด้วยขนสัตว์ 
ต่อมากีฬาฮอกกี้ได้แพร่หลายเข้าไปในประเทศอังกฤษ ช่วงแรกได้เข้าสู่โรงเรียนประถม และเริ่มมีการเปิดคลับแรกในปี พ.ศ. 2392 ที่ Blackheath ใน south-east ลอนดอน และมีประชาชนสนใจอย่างจริงจังในศตวรรษที่ 19 
การเล่นฮอกกี้สมัยปัจจุบันมีอยู่ 2 ชนิดคือ ฮอกกี้ที่เล่นกันบนสนามหญ้าและฮอกกี้ที่เล่นกันบนลานน้ำแข็ง (Indoor Hockey หรือ Shake Hockey หรือ Ice Hockey) ต่อมาในประเทศอังกฤษ ประมาณปี พ.ศ. 2428 ได้จัดให้มีการแข่งขันประเภทหญิงขึ้นระหว่างมหาวิทยาลัยอ๊อกซ์ฟอร์ดกับเคมบริดจ์ ในปี พ.ศ. 2444 กีฬาฮอกกี้ได้แพร่เข้าไปในประเทศสหรัฐอเมริกา โดยสุภาพสตรีชาวอังกฤษชื่อ Constance Applebee โดยได้ให้คำแนะนำในการเล่นระหว่างปิดภาคฤดูร้อนที่มหาวิทยาลัยฮาร์วาร์ด และหลังจากนั้นมาฮอกกี้จึงเป็นที่นิยมในหมู่สุภาพสตรีเป็นอย่างมาก
ต่อมาในปี พ.ศ. 2465 ประเทศสหรัฐอเมริกาได้ก่อตั้งสมาคมขึ้นโดยใช้ชื่อว่าสมาคมฮอกกี้แห่งสหรัฐอเมริกา และได้มีการปรับปรุงพัฒนาให้เจริญก้าวหน้าขึ้นจนถึงระดับชาติ ในช่วงแรกได้รับความนิยมเล่นเฉพาะในหมู่สตรีเท่านั้น ต่อมาเมื่อกีฬาประเภทนี้ได้บรรจุไว้ในการแข่งขันกีฬาโอลิมปิกซึ่งมีการแข่งขันเฉพาะชายเท่านั้น
ในสหรัฐอเมริกามีการก่อตั้งสมาพันธ์กีฬาฮอกกี้หญิงระหว่างประเทศขึ้นในปี พ.ศ. 2475 และได้จัดให้มีการแข่งขันทุกๆ 3 ปี โดยสหรัฐอเมริกาได้ส่งทีมเข้าร่วมการแข่งขันตั้งแต่ปี พ.ศ. 2476 เป็นต้นมา และสหรัฐอเมริกาได้จัดตั้งสมาคมฮอกกี้ชายขึ้นในเวลาต่อมา

**ดูเพิ่ม**
 Field hockey- ฮอกกี้ชิงแชมป์โลก- ฮอกกี้น้ำแข็ง

**อ้างอิง**
  17 ยอดทีมรุ่นจิ๋วพร้อมปะทะฝีมือ ศึกไทยแลนด์ไอซ์ฮอกกี้ siamsport.co.th-  สร้างประวัติศาสตร์!ไอซ์ฮอกกี้หนุ่มเลื่อนชั้นสู่เวิลด์แชมเปี้ยนชิพ ด.2 siamsport.co.th
ไท่หยวน

ไท่หยวน (w=T'ai-yüan) เป็นเมืองในประเทศจีน เมืองหลวงของมณฑลซานซี เป็นเมืองอุตสาหกรรมพื้นฐานของประเทศจีน และเป็นแหล่งผลิตถ่านหินที่ใหญ่เป็นอันดับสามของประเทศจีน 

**ภูมิประเทศ**
เมืองหลวงของมณฑลซานซี ตั้งอยู่บริเวณตอนกลางของแม่น้ำเหลืองทางตอนเหนือของประเทศจีน และแม่น้ำเฝินเหอซึ่งเป็นแม่น้ำสาขาของแม่น้ำเหลืองไหลผ่านความยาว 100 กิโลเมตร ทิศตะวันตก ตะวันออกและทิศเหนือรายล้อมด้วยภูเขา สูงจากระดับน้ำทะเลประมาณ 800 เมตร  มีพื้นที่ทั้งหมด 6,998 ตร.กม. มีอุณหภูมิเฉลี่ย 9.5 องศาเซลเซียส

**ประชากร**
ปี 2005 เมืองไท่หยวนมีจำนวนประชากรทั้งหมด 3,420,000 คน โดยมีประชากรที่อาศัยอยู่ในเมืองจำนวน 2,823,400 คน คิดเป็น 82.41 % ของจำนวนประชากรทั้งหมด และประชากรที่อาศัยอยู่ในเขตชนบท 602,600 คน คิดเป็น 17.59 % ของจำนวนประชากรทั้งหมด 

**เศรษฐกิจ**
เมืองไท่หยวน ประกอบด้วยอุตสาหกรรมหลัก 4 ประเภท ได้แก่ อุตสาหกรรมพลังงาน อุตสาหกรรมเทคนิคการทำโลหะผสม อุตสาหกรรมเครื่องจักรเครื่องกล และอุตสาหกรรมเคมี  นอกจากนั้นยังมีอุตสาหกรรมอื่นๆ ได้แก่ อุตสาหกรรมสิ่งทอ อุตสาหกรรมเบา อุตสาหกรรมหนัก อุตสาหกรรมยา อุตสาหกรรมไฟฟ้า อิเลคโทนิค อุตสาหกรรมวัสดุก่อสร้าง และอุตสาหกรรมอาหาร อุตสาหกรรมพลาสติก เคมี ซีเมนต์ ปุ๋ย
นอกจากนี้ เมืองไท่หยวนยังเป็นแหล่งผลิตถ่านหินที่ใหญ่เป็นอันดับสามของประเทศจีน อย่างไรก็ตามเมืองไท่หยวนก็ยังต้องการการลงงทุนและเทคโนโลยีการขุดเจาะถ่านหิน นอกจากนี้การขาดเงินทุนในการสำรวจทำให้มีผลต่อการผลิตและผลกำไร

**อ้างอิง**

**แหล่งข้อมูลอื่น**
 ไท่หยวน- Taiyuan-  เว็บไซต์นครไท่หยวน
หมวดหมู่:นครในมณฑลชานซี
หมวดหมู่:เมืองหลวงของมณฑลในประเทศจีน
รายชื่อประธานสภาผู้แทนราษฎรไทย

บทความนี้รวบรวมรายชื่อประธานสภาผู้แทนราษฎรไทยตั้งแต่อดีตถึงปัจจุบัน โดยลำดับประธานสภาในบทความนี้ระบุเฉพาะประธานสภาผู้แทนราษฎรที่มาจากการเลือกตั้งและแต่งตั้ง ไม่นับประธานสภาร่างรัฐธรรมนูญ สภานิติบัญญัติแห่งชาติ​ สภาปฏิรูปการปกครองแผ่นดิน​ ที่มาจากการแต่งตั้ง หลังการเกิดรัฐประหาร

**รายชื่อประธานสภาผู้แทนราษฎร**
หมายเหตุ- 1 ลาออกจากตำแหน่งเมื่อวันที่ 30 เมษายน 2551 หลังจากหยุดการปฏิบัติหน้าที่ตั้งแต่วันที่ 19 กุมภาพันธ์ 2551 เมื่อศาลฎีการับคำฟ้องจาก กกต. กรณีทุจริตเลือกตั้ง 23 ธ.ค. 50- 2 ก่อนหน้านั้นสังกัดพรรคพลังประชาชน ในระหว่างการเป็นประธานสภาผู้แทนราษฎรช่วงระหว่างวันที่ 15 พฤษภาคม - 2 ธันวาคม 2551 ซึ่งเป็นพรรคแกนนำจัดตั้งรัฐบาลหลังจากการเลือกตั้งวันที่ 23 ธันวาคม 2550 แต่ถูกศาลรัฐธรรมนูญวินิจฉัยให้ยุบพรรคจึงต้องย้ายพรรคสังกัด โดยนายชัย ชิดชอบ ในนามกลุ่มเพื่อนเนวินจึงย้ายเข้าสังกัดพรรคภูมิใจไทย ซึ่งเป็นพรรคร่วมรัฐบาลในรัฐบาลนายอภิสิทธิ์ เวชชาชีวะ

**อดีตประธานสภาผู้แทนราษฎรที่ยังมีชีวิตอยู่**
ปัจจุบันมีอดีตประธานสภาผู้แทนราษฎรที่ยังมีชีวิตอยู่ 6 คน ดังรายชื่อดังต่อไปนี้ 

**ดูเพิ่ม**
 รายชื่อประธานรัฐสภาไทย- รายชื่อประธานวุฒิสภาไทย- รายชื่อรองประธานสภาผู้แทนราษฎรไทย- รายชื่อนายกรัฐมนตรีไทย- รายพระนามและชื่ออธิบดีศาลฎีกาและประธานศาลฎีกา

**อ้างอิง**

ประธานสภาผู้แทนราษฎร
แอเบอร์ดีน

แอเบอร์ดีน
แอเบอร์ดีน (Aberdeen, pron; Aiberdeen; Obar Dheathain) เป็นเมืองที่ใหญ่อันดับสามของสกอตแลนด์ อยู่ทางตะวันออกเฉียงเหนือของสหราชอาณาจักร
เมืองแอเบอร์ดีนนั้นถูกสร้างขึ้นด้วยหินแกรนิตซึ่งทำให้ตัวเมืองดูเป็นสีเทาเงินระยิบระยับเมื่อถูกแสงแดด โดยมีถนนที่มีชื่อเสียงคือ Aberdeen’s Granite Mile เป็นที่ต้งของร้านค้า ร้านอาหาร และบาร์กว่าแปดร้อยร้าน บรรยากาศในเมืองแอเบอร์ดีนนั้นมักจะถูกกล่าวขานว่ามีสีเทาทะมึนของหินแกรนิต แต่ทว่าจุดเด่นอย่างหนึ่งที่ทำให้เมืองนี้กลายเป็นอีกเมืองหนึ่งที่น่าอยู่คือ สวนสาธารณะที่สวยงามมีสีสันตัดกับตึกรามบ้านช่องอย่างลงตัว โดยเมืองแอเบอร์ดีนได้ชนะเลิศการประกวดสวนดอกไม้หลายครั้งติดต่อกันมาโดยตลอดเป็นระยะเวลานานมากกว่าสิบปี ยกตัวอย่างเช่นรางวัล Best City ใน งาน Royal Horticultural Society’s Britain in Bloom ของสมาคมพืชสวนสหราชอาณาจักร รางวัลชนะเลิศในงาน Bloom Competition ของสกอตแลนด์ และงาน International City in Bloom
ทางด้านอุตสาหกรรม นับตั้งแต่ได้มีการขุดพบแหล่งน้ำมันในทะเลเหนือ ในคริสต์ศตวรรษที่ 20 เมืองแอเบอร์ดีนได้กลายเป็นศูนย์กลางอุตสาหกรรมปิโตรเลียมของยุโรป หรือที่เรียกกันว่า "เมืองหลวงน้ำมันแห่งยุโรป" ด้วยเหตุนี้ทำให้อุตสาหกรรมที่ทำรายได้หลัก ๆ ของเมืองในสามสิบปีมานี้ คือธุรกิจที่เกี่ยวกับน้ำมัน นอกจากธุรกิจที่เกี่ยวข้องกับน้ำมันแล้ว ธุรกิจอื่น ๆ ที่เกี่ยวข้องกับอุตสาหกรรมนี้เช่น ศูนย์อากาศยานเฮลิคอปเตอร์ของเมืองแอเบอร์ดีนนั้น เป็นศูนย์ที่มีเฮลิคอปเตอร์ขึ้นลงมากที่สุดในโลก
เมืองแอเบอร์ดีนมีมหาวิทยาลัยตั้งอยู่สองแห่งคือ มหาวิทยาลัยแอเบอร์ดีนและมหาวิทยาลัยโรเบิร์ตกอร์ดอน ซึ่งมีชื่อเสียงทางด้านงานวิจัยการเกษตร ดิน และที่สำคัญที่สุดคือ อาหารและโภชนาการ โดยมีศูนย์วิจัยที่มีชื่อเสียงคือ สถาบันวิจัย Rowett Research Institute ซึ่งเป็นที่ที่ให้กำเนิดผลงานของนักวิทยาศาสตร์รางวัลโนเบลหลายคนด้วยกัน

**อ้างอิง**
หมวดหมู่:นครในสหราชอาณาจักร
หมวดหมู่:พื้นที่สภาของสกอตแลนด์
หมวดหมู่:เมืองในสกอตแลนด์
รายพระนามและชื่ออธิบดีศาลฎีกาและประธานศาลฎีกา

ต่อไปนี้เป็น รายพระนามและรายนามของอธิบดีและประธานศาลฎีกาไทย

**อธิบดีศาลฎีกา**

**ประธานศาลฎีกา**

**อดีตประธานศาลฎีกาที่ยังมีชีวิตอยู่**
ปัจจุบันมีอดีตประธานศาลฎีกาที่ยังมีชีวิตอยู่ 20 ท่าน ได้แก่
ไฟล์:No image.svg|สวัสดิ์ โชติพานิช(วาระ: 2534-2535)17
ไฟล์:No image.svg|จเร อำนวยวัฒนา(วาระ: 2542-2543)12​
ไฟล์:No image.svg|ธวัชชัย พิทักษ์พล(วาระ: 2544)3
ไฟล์:No image.svg|อรรถนิติ ดิษฐอำนาจ(วาระ: 2545-2547)24 
ไฟล์:No image.svg|ศุภชัย ภู่งาม(วาระ: 2547-2548)4
ไฟล์:No image.svg|ปัญญา ถนอมรอด(วาระ: 2549-2550)1
ไฟล์:No image.svg|วิรัช ลิ้มวิชัย(วาระ: 2550-2552)13
ไฟล์:No image.svg|สบโชค สุขารมณ์(วาระ: 2552-2554)16
ไฟล์:No image.svg|ไพโรจน์ วายุภาพ(วาระ: 2554-2556)19 
ไฟล์:No image.svg|ดิเรก อิงคนินันท์(วาระ: 2556-2558)31 
ไฟล์:No image.svg|วีระพล ตั้งสุวรรณ(วาระ: 2558-2560)7 
ไฟล์:No image.svg|ชีพ จุลมนต์(วาระ: 2560-2562)16 
ไฟล์:No image.svg|ไสลเกษ วัฒนพันธุ์(วาระ: 2562-2563)3 
ไฟล์:No image.svg|เมทินี ชโลธร(วาระ: 2563-2564)3 
ไฟล์:No image.svg|ปิยกุล บุญเพิ่ม(วาระ: 2564-2565)28 
ไฟล์:No image.svg|อโนชา ชีวิตโสภณ(วาระ: 2564-2565)10 

**ดูเพิ่ม**
 รายนามประธานรัฐสภาไทย- รายนามประธานสภาผู้แทนราษฎรไทย- รายนามนายกรัฐมนตรีของไทย
** ศาลฎีกา
** รายชื่อนายกรัฐมนตรีไทยเรียงตามระยะเวลาดำรงตำแหน่ง
** การลงมติเลือกนายกรัฐมนตรีไทย

**แหล่งข้อมูลอื่น**
  ทำเนียบประธานศาลฎีกาตั้งแต่อดีต - ปัจจุบัน date=2020-10-25 -  พระธรรมนูญศาลยุติธรรม date=2011-11-21 -  ประวัติความเป็นมา date=2020-01-17 

ประธานศาลฎีกา
พานาโซนิค Q

เครื่องเล่นเกม พานาโซนิค คิว (Panasonic Q) เป็นเครื่องรุ่นที่พัฒนาจากเครื่องเล่นเกม เกมคิวบ์ ของนินเทนโด ด้วยความสามารถที่เพิ่มขึ้นกว่าเดิมในการเล่นแผ่นดีวีดี, ซีดีเพลง, เอ็มพี 3, และความสามารถอื่นๆ ในขณะที่เกมคิวบ์รุ่นก่อนหน้านี้ไม่มีความสามารถดังกล่าว เครื่องเล่นเกมนี้เปิดตัวในประเทศญี่ปุ่น  และวางจำหน่ายในเดือนธันวาคม พ.ศ. 2544 โดยเปิดตัวในราคา 439 ดอลลาร์สหรัฐ และรุ่นดัดแปลงที่สามารถเล่นแผ่นดีวีดีจากทุกประเทศได้ ในราคา 499 ดอลลาร์สหรัฐ
นินเทนโดเผชิญกับการตัดสินใจที่ไม่เคยเกิดขึ้นมาก่อนในการจดลิขสิทธิ์ระบบเกมคอนโซลให้กับพานาโซนิค ส่งผลให้เกิดการเจรจาระหว่างบริษัทมัตซึชิตะ (ผู้เป็นเจ้าของเครื่องหมายการค้า พานาโซนิค) และนินเทนโด เมื่อนินเทนโดเซ้นสัญญาให้มัตซึชิตะดำเนินการผลิตเครื่องอ่านแผ่นดิสก์ให้กับเครื่องเกมคิวบ์แล้วนั้น ทำให้มัตซึชิตะสามารถผลิตระบบเล่นดีวีดีที่สามารถเล่นเกมคิวบ์ได้ในเครื่องเดียวกัน
สำหรับคุณสมบัติอื่นๆ ของพานาโซนิค คิว มีดังนี้: จอแสดงผลบนเครื่องแบบ แอลอีดี, ถาดใส่แผ่นดิสก์แบบป้อนแผ่นด้านหน้าตัวเครื่อง, ระบบเสียง Dolby Digital 5.1 (มีช่องสัญญาณเสียงขาออกแบบออปติคอล) , ช่องต่อลำโพงซับวูฟเฟอร์แบบแยกต่างหาก, ตัวเครื่องเป็นสแตนแลสสตีล
พานาโซนิค ยกเลิกการผลิตพานาโซนิค คิวเมื่อธันวาคม พ.ศ. 2546 เนื่องด้วยยอดขายที่ต่ำ อีกทั้งลูกค้าเล็งเห็นว่าสามารถซื้อเกมคิวบ์ และเครื่องเล่นดีวีดีแยกต่างหากในราคาที่ถูกกว่าซื้อเครื่องพานาโซนิค คิว ดังนั้น จึงไม่เป็นที่นิยมทั่วไปยกเว้นในนักสะสม
หมวดหมู่:เครื่องเล่นวิดีโอเกม
หมวดหมู่:นินเท็นโด
เส้นสัมผัสวงกลม

เส้นสัมผัสวงกลม คือเส้นที่ลากสัมผัสเส้นรอบวงของวงกลมนั้น ๆ และทำมุมกับเส้นรัศมีที่มีปลายที่จุดสัมผัสได้ 90 องศา
หมวดหมู่:เรขาคณิต
หมวดหมู่:วงกลม
พัชรี แสงเมือง

พัชรี แสงเมือง ชื่อเล่น ต๋อย เกิดเมื่อวันที่ 20 มีนาคม พ.ศ. 2521 ที่อำเภอโนนแดง จังหวัดนครราชสีมา จบการศึกษา ระดับมัธยมศึกษาตอนต้น จากโรงเรียนภู่วิทยา ระดับมัธยมศึกษาตอนปลาย จากโรงเรียนสวนกุหลาบวิทยาลัย นนทบุรี และระดับอุดมศึกษา จากมหาวิทยาลัยรัตนบัณฑิต (อาร์แบค) ปัจจุบันเธอได้เล่นให้กับทีมสโมสรวอลเลย์บอลไทยเดนมาร์ค-หนองเรือ

**สโมสร**
 CHN Fujian Xi Meng Bao (2004)- RUS Aurum (2005)- VIE เวียดนาม (2006-2008)- THA เชียงราย (2009-2010)- THA ชัยภูมิ (2010-2011) - THA ราชภัฎสวนสุนันทา (2011-2012) - THA อยุธยา (2012-2013)- PHI Colegio De San Juan de Letran (2012)- PHI Cagayan Valley Lady Rising Suns (2013)- PHI Adamson Lady Falcons (2014)- PHI Cagayan Valley Lady Rising Suns (2014)- THA คิง-กรุงเทพฯ (2014-2015)- THA แม่โจ้ คอสโม-เชียงราย (2015-2016)- THA ไทยเดนมาร์ค-หนองเรือ (2016-)

**ผลงาน**
เคยเป็นนักกีฬาวอลเลย์บอลหญิงทีมชาติไทย ตำแหน่ง หัวเสา (Wing Spiker) ติดทีมชาติครั้งแรกเมื่อปี พ.ศ. 2540 เป็นผู้เล่นที่เป็นตัวหลักมาตั้งแต่ชุดเยาวชนทีมชาติ และก้าวขึ้นมาเป็นตัวหลักในทีมชาติชุดใหญ่มาตลอด และเป็นกัปตันทีมชาติไทยเมื่อปีพ.ศ. 2546 เคยเล่นวอลเลย์บอลอาชีพที่ต่างประเทศ ได้แก่ ญี่ปุ่น, จีน, รัสเซีย, เวียดนาม

**เกียรติประวัติ**
 แชมป์ซีเกมส์ ตั้งแต่ปีค.ศ. 1997 ถึงปีค.ศ. 2007- แชมป์ปริ๊นเซส คัพ แสงโสมวีเม่น วอลเลย์บอล อินวิเตชั่น ครั้งที่ 13 (พ.ศ. 2549) ที่ประเทศไทย คว้าอันดับ 1 ได้ในรอบ 24 ปี โดยเอาชนะเวียดนามได้ 3 - 0 เซต - อันดับ 3 Woman Senior Asian Volleyball Championship ปี 2007 ที่ประเทศไทย (ได้สิทธิ์แข่ง Volleyball World Cup    2007 ที่ญี่ปุ่น และ Volleyball World Grand Prix 2008)

**วอลเลย์บอลเวิลด์กรังด์ปรีซ์**
 พ.ศ. 2549 (อันดับ 9)- พ.ศ. 2548 (อันดับ 11)- พ.ศ. 2547 (อันดับ 9)- พ.ศ. 2546 (อันดับ  10)- พ.ศ. 2545 (อันดับ  8) 
ปลื้มจิตร์ ถิ่นขาว และ พัชรี แสงเมือง ในวันเดินทางไปเล่นวอลเลย์บอลอาชีพที่ประเทศรัสเซีย

**Woman Senior Asian Volleyball Championship**
 พ.ศ. 2550 (อันดับ 3)- พ.ศ. 2548 (อันดับ 5)- พ.ศ. 2546 (อันดับ 4)- พ.ศ. 2544 (อันดับ 3)- พ.ศ. 2542 (อันดับ 4)

**World Championship**
 พ.ศ. 2545 (อันดับ 18)- พ.ศ. 2541 (อันดับ 15)

**เข้าร่วมการแข่งขันกีฬามหาวิทยาลัยโลก (UNIVERSIADE)**
 ครั้งที่ 23 พ.ศ. 2548 ที่เมืองอิซมีร์ (Izmir) ประเทศตุรกี (อันดับ 5)- ครั้งที่ 22 พ.ศ. 2546 ที่เมืองแทกู (Daegu) ประเทศเกาหลีใต้ (อันดับ 6)- ครั้งที่ 21  พ.ศ. 2544 ที่เมืองปักกิ่ง (Beijing) ประเทศจีน (อันดับ 3)

**แหล่งข้อมูลอื่น**
  เว็บไซต์ส่วนตัว-  เว็บบอร์ดส่วนตัวfix-attempted=yes 
หมวดหมู่:นักวอลเลย์บอลจากจังหวัดนครราชสีมา
หมวดหมู่:นักวอลเลย์บอลหญิงชาวไทย
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:บุคคลจากมหาวิทยาลัยรัตนบัณฑิต
หมวดหมู่:ผู้เล่นสโมสรวอลเลย์บอลอยุธยา เอ.ที.ซี.ซี.
หมวดหมู่:ผู้เล่นสโมสรวอลเลย์บอลกรุงเทพ
หมวดหมู่:ผู้เล่นสโมสรวอลเลย์บอลไทย-เดนมาร์ค หนองเรือ
รายชื่อประธานวุฒิสภาไทย

ประธานวุฒิสภาไทย เป็นตำแหน่งประมุขของวุฒิสภา หรือสภาสูงของไทย ซึ่งทำหน้าที่ควบคู่กับสภาผู้แทนราษฎรไทย หรือสภาล่าง มีหน้าที่กลั่นกรองกฎหมายและรับรองบุคคลเพื่อดำรงตำแหน่งในองค์กรอิสระตามรัฐธรรมนูญ
วุฒิสภาไทย มีบัญญัติครั้งแรกไว้ในรัฐธรรมนูญแห่งราชอาณาจักรไทย พ.ศ. 2489 ใช้ชื่อว่า พฤฒสภา ต่อมาใช้ชื่อเรียกว่า วุฒิสภา แต่เดิมสมาชิกวุฒิสภาไทยมาจากการแต่งตั้ง   สมาชิกวุฒิสภาที่มาจากการเลือกตั้งโดยตรงมีระบุไว้ในรัฐธรรมนูญแห่งราชอาณาจักรไทย พ.ศ. 2540  สำหรับรัฐธรรมนูญฉบับปัจจุบัน กำหนดให้สมาชิกวุฒิสภามาจากการคัดสรรโดยองค์กรวิชาชีพ โดยในวาระ 5 ปีแรกนับตั้งแต่วันที่รัฐธรรมนูญมีผลบังคับใช้ สมาชิกวุฒิสภาจะมาจากการสรรหาโดยคณะรักษาความสงบแห่งชาติ

**รายนามประธานวุฒิสภาไทย**

**ประธานพฤฒสภา (พ.ศ. 2489 – พ.ศ. 2490)**

**ประธานวุฒิสภา (พ.ศ. 2490 – ปัจจุบัน)**

**อดีตประธานวุฒิสภาไทยที่ยังมีชีวิตอยู่**

**ดูเพิ่ม**
 วุฒิสภาไทย- รายนามประธานรัฐสภาไทย- รายนามประธานสภาผู้แทนราษฎรไทย- รายนามรองประธานวุฒิสภาไทย

**อ้างอิง**
ประธานวุฒิสภา
ภาษาเบลฮาเร

ภาษาเบลฮาเร เป็นภาษากลุ่มกิรันตี มีผู้พูดราว 2,000 คน ในเทือกเขาเบลฮาเร ซึ่งอยู่ทางใต้ของเทือกเขาหิมาลัย ในตำบลธันกุตา เนปาลตะวันออก ผู้พูดภาษานี้จะพูดภาษาเนปาลเป็นภาษาที่สอง ทำให้มีคำยืมจากภาษาเนปาลมาก แต่ไวยากรณ์ยังเป็นแบบของภาษากิรันตี
บเลฮาเร
ภาษาองามี

ภาษาองามี เป็นตระกูลภาษาย่อยทิเบต-พม่า ใช้พูดในเทือกเขาทางตะวันออกเฉียงเหนือของอินเดีย มีหลายสำเนียง

**สัทวิทยา**
สำเนียงโกฮีมามีวรรณยุกต์ 4 เสียง (/˥ ˧ ˨ ˩/ หรือ
ภาษาฮมาร์

ภาษาฮมาร์ เป็นภาษาในกลุ่มทิเบต-พม่า กลุ่มย่อยกูกี-ชีน-นาคา ผู้พูดภาษานี้อยู่ในรัฐมิโซรัม รัฐมณีปุระ เทือกเขานาคาและตำบลจาจัรในรัฐอัสสัม ประเทศอินเดีย เป็นภาษาที่ใช้สอนในโรงเรียนในรัฐอัสสัม รัฐมิโซรัม และรัฐมณีปุระ จัดเป็นภาษาในอินเดียสมัยใหม่ที่มีสอนในมหาวิทยาลัยมณีปุระ มีผู้พูด 65,204 คน
ฮมาร์
ตุ๊ดตู่ (แก้ความกำกวม)

ตุ๊ดตู่ อาจหมายถึง- ตุ๊ดตู่ สัตว์เลื้อยคลานจำพวกเหี้ยและตะกวด (Varanidae)- ตุ๊ดตู่ (ปลา) (Blennioidei) ปลาทะเลขนาดเล็กจำพวกหนึ่ง พบอยู่ก้นทะเลตามแนวปะการังและกองหิน- ตุ๊ดตู่ (อุปกรณ์) อุปกรณ์สำนักงานสำหรับเจาะรูกระดาษ
*เป็นอีกชื่อหนึ่งของแมลงช้าง (Myrmeleontidae)- ศัพท์สแลง หมายถึง กะเทย
จาน

จานกระดาษทั่วไป
จานเป็นภาชนะรูปร่างแบนกว้างมีส่วนเว้าเล็กน้อยเพื่อใช้รองอาหาร แต่บ้างใช้สำหรับประดับตกแต่งหรือใช้ในพิธีการด้วย
หมวดหมู่:เครื่องครัว
ภาษาลีสู่

ภาษาลีซอ (ลีซอ: ꓡꓲ-ꓢꓴ, ꓡꓲ‐ꓢꓴ ꓥꓳꓽ หรือ ꓡꓲꓢꓴ; p=Lìsùyǔ; လီဆူဘာသာစကား, pron) หรือ ภาษาโยบิน ภาษาเยายิน มีผู้พูดทั้งหมด 723,000 คน พบในจีน 580,000 คน (พ.ศ. 2542) ในจำนวนนี้พูดได้ภาษาเดียว 467,869 คน ในยูนนานตะวันตก พบในอินเดีย 1,000 คน (พ.ศ. 2543) ในรัฐอรุณาจัลประเทศ พบในพม่า 126,000 (พ.ศ. 2530) ในรัฐว้า ชายแดนติดกับรัฐอัสสัมของอินเดียหรือในรัฐฉาน พบในไทย 16,000 คน (พ.ศ. 2536) ในจังหวัดเชียงใหม่ เชียงราย ตาก สุโขทัย กำแพงเพชร บางส่วนอพยพมาจากพม่า 
ภาษาลีซอจัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล มีหลายสำเนียงแต่ความแตกต่างระหว่างสำเนียงมีไม่มาก ในจีนเป็นภาษาที่ใช้ในทางศาสนาคริสต์ การปกครองและในโรงเรียน ส่วนใหญ่พูดภาษาจีนได้ด้วย ในจำนวนนี้มี 150,000 คนสามารถพูดภาษาไป๋ ภาษาทิเบต ภาษาน่าซี ภาษาไทลื้อ หรือภาษาจิ่งเผาะได้ด้วย เขียนด้วยอักษรโรมัน หรืออักษรฟราเซอร์ เป็นภาษาพูดของชาวลีซอ มีสามสำเนียงคือ หัว ไป่ และลู ใกล้เคียงกับภาษาล่าหู่และภาษาอาข่า และมีความสัมพันธ์กับภาษาพม่า ภาษาจิ่งเผาะ และภาษายิ

**สัทวิทยา**
พยัญชนะมี 31 เสียง เสียงตัวสะกดมีน้อยมาก ไม่มีความแตกต่างระหว่างสระเสียงสั้นกับสระเสียงยาว สระเดี่ยวมี 9 เสียง สระสะเทินมี 5 เสียง ซึ่งแปรเป็นสระเดี่ยวได้หลายเสียง วรรณยุกต์มี 6 เสียง เรียงประโยคแบบประธาน-กรรม-กริยา คำบุพบทอยู่หลังคำนาม

**อ้างอิง**

**ผลงานอ้างอิง**
 editor-first2=Randy J.- via=faculty.washington.edu- trans-title=A Study of Lisu Dialects- ลักขณา ดาวรัตนหงษ์. สารานุกรมกลุ่มชาติพันธ์: ลีซอ. กทม. สถาบันวิจัยภาษาและวัฒนธรรมเพื่อการพัฒนาชนบท.2539

**อ่านเพิ่ม**
 Miyake, Marc. 2011.  Unicode 5.2 (not 6.1!): the Old Lisu script.

**แหล่งข้อมูลอื่น**
  Handbook of the Lisu language (1922)
ลีซอ
ลีซอ
ลีซอ
ลีซอ
รัฐธรรมนูญแห่งราชอาณาจักรไทย พุทธศักราช 2489

รัฐธรรมนูญแห่งราชอาณาจักรไทย พุทธศักราช 2489 เป็นรัฐธรรมนูญฉบับที่ 3 ของไทย ร่างโดยสภาผู้แทนราษฎรไทย ชุดที่ 4 และใช้บังคับตั้งแต่วันที่ 10 พฤษภาคม พ.ศ. 2489 และถูกยกเลิกเมื่อวันที่ 8 พฤศจิกายน พ.ศ. 2490 โดยคณะรัฐประหารอันมีจอมพล ผิน ชุณหะวัณ นายทหารกองหนุน เป็นหัวหน้าคณะ รวมอายุการใช้งาน 1 ปี 5 เดือน 28 วัน
รัฐธรรมนูญฉบับนี้กำหนดให้มีพฤฒสภา (วุฒิสภา) ที่มาจากการเลือกตั้งเป็นครั้งแรกในประเทศไทย โดยกำหนดให้มีสมาชิกในสภานี้ทั้งสิ้น 80 คน

**อ้างอิง**

**แหล่งข้อมูลอื่น**
  ฐานข้อมูลพระปกเกล้า สถาบันพระปกเกล้า
หมวดหมู่:รัฐธรรมนูญแห่งราชอาณาจักรไทย
หมวดหมู่:กฎหมายไทยในปี พ.ศ. 2489
แม่แบบ:เหตุการณ์ปัจจุบัน/2550 ตุลาคม 9

* สนช. ถอนร่างกฎหมายเสนอเพิ่มโทษกฎหมายหมิ่นฯ ที่ครอบคลุมถึงองคมนตรีแล้ว หลังจากวิปรัฐบาลและ สนช. มีมติถอนออกไปปรับปรุงใหม่ โดยให้เหตุผลว่า ทางองคมนตรีไม่สบายใจ  (ประชาไท)
}
มหาวิทยาลัยแฮเรียต-วัตต์

ตรามหาวิทยาลัย
มหาวิทยาลัยแฮเรียต-วัตต์ (Heriot-Watt University) (อ่านว่า แฮ-เรียด-หวัด มิใช่ เฮริออท-หวัด แบบที่มักเข้าใจผิด) เป็นมหาวิทยาลัยสมัยใหม่ของสกอตแลนด์ซึ่งตั้งชื่อตาม จอร์จ แฮเรียต นักอุตสาหกรรมและนักการเงินใหญ่ผู้บริจาคเงินปรับปรุงมหาวิทยาลัย และ เจมส์ วัตต์ ผู้พัฒนาเครื่องจักรไอน้ำคนสำคัญ มหาวิทยาลัยก่อตั้งเมื่อ ค.ศ. 1821 เป็นมหาวิทยาลัยที่เก่าแก่เป็นอันดับ 8 ของสหราชอาณาจักร ตั้งอยู่ชานเมืองเอดินบะระ เมืองหลวงของสกอตแลนด์

**ชื่อเสียง**
มหาวิทยาลัยแฮเรียท-วัตต์ เป็นหนึ่งในมหาวิทยาลัยที่ประสบความสำเร็จอย่างมากในด้านงานวิจัยเชิงวิทยาศาสตร์และวิศวกรรมศาสตร์ โดยรายได้หลักของทางมหาวิทยาลัยเกือบครึ่งหนึ่งเป็นรายได้จากงานวิจัย การให้การสนับสนุนของมหาวิทยาลัยเรื่องการฝึกงานและการให้บริการทางธุรกิจนั้น ทำให้มหาวิทยาลัยเป็นสถานที่ศึกษาในระดับปริญญาโทและเอกที่ได้รับความนิยมมากแห่งหนึ่ง นอกจากการเรียนการสอนวิศวกรรมศาสตร์ในสาขาวิชาที่เป็นที่นิยมทั่วไป เช่น วิศวกรรมโยธา คอมพิวเตอร์ ไฟฟ้า อุตสาหการ และปิโตรเลียมแล้ว สาขาวิศวกรรมเฉพาะด้านที่หาเรียนได้ในมหาวิทยาลัยเพียงไม่กี่แห่งในโลกเช่น การต้มและกลั่นสุรา

**คณะบริหารธุรกิจ**
คณะบริหารธุรกิจของมหาวิทยาลัยแฮเรียต-วัตต์ มีหลักสูตรบริหารธุรกิจแบบเรียนทางไกลที่ใหญ่ที่สุดแห่งหนึ่งในโลก

**อ้างอิง**
แฮเรียต-วัตต์
แฮเรียต-วัตต์
ฮวาลือ

ฮวาลือ (Hoa Lư) เป็นเมืองหลักของจังหวัดนิญบิ่ญ ประเทศเวียดนาม อยู่ทางใต้ของฮานอย เป็นเมืองติดชายฝั่งทะเล ล้อมรอบด้วยยอดเขา 99 ยอด จึงถือกันว่าเป็นเมืองศักดิ์สิทธิ์ คณะปฏิวัติของโฮจิมินห์ก็ได้เคยตั้งฐานทัพขึ้นที่นี่เป็นแห่งแรก ชื่อเดิมคือ นิญบิ่ญ (Ninh Bình) ก่อนปี 2024 

**อ้างอิง**
หมวดหมู่:นครในประเทศเวียดนาม
หมวดหมู่:จังหวัดนิญบิ่ญ
มหาวิทยาลัยสแตรธไคลด์

มหาวิทยาลัยสแตรธไคลด์ (University of Strathclyde) เป็นมหาวิทยาลัยที่ใหญ่ที่สุดแห่งหนึ่งในสกอตแลนด์ สหราชอาณาจักร ตั้งอยู่ในเมืองกลาสโกว์ ทางด้านตะวันตกของสกอตแลนด์
มหาวิทยาลัยสแตรธไคลด์ถูกตั้งขึ้นในปี 1796 ณ ใจกลางเมืองกลาสโกว์ที่เป็นศูนย์กลางเศรษฐกิจและอุตสาหกรรมที่สำคัญที่สุดแห่งหนึ่งในสหราชอาณาจักร นอกจากการเน้นทางด้านงานวิจัยแล้ว สแตรธไคลด์ยังเน้นหลักสูตรที่ทันสมัยเพื่อให้สอดคล้องกับความต้องการของภาคธุรกิจ ด้วยเหตุนี้ มหาวิทยาลัยสแตรธไคลด์จึงได้รับการยอมรับอย่างกว้างขวางและมีความสัมพันธ์อันดีกับภาคธุรกิจมาโดยตลอด สแตรธไคลด์ยังเป็นมหาวิทยาลัยที่มีหลักสูตรปริญญาโทที่หลากหลายที่สุดแห่งหนึ่งใน UK มหาวิทยาลัยสแตรธไคลค์มีชื่อเสียงทางด้านบริหารธุรกิจเป็นอย่างมาก และเป็นมหาวิทยาลัยแห่งแรกในสหราชอาณาจักรที่ริเริ่มคอร์ส MBA แบบหนึ่งปี และผ่านมาตรฐานของ AMBA EQUIS และ AACSB นอกจากนี้ มหาวิทยาลัยสแตรธไคลด์ยังโด่งดังด้านวิศวกรรมเป็นอย่างมาก โดยเมืองกลาสโกว์ถือเป็นเมืองที่ผลิตวิศวกรมากที่สุดเป็นอันดับสองใน UK รองจากลอนดอน และมีอัตราส่วนวิศวกรต่อจำนวนประชากรสูงที่สุดในโลก 

**อ้างอิง**
สแตรธไคลด์
สแตรธไคลด์
สแตรธไคลด์
มหาวิทยาลัยกลาสโกว์ คาเลโดเนียน

มหาวิทยาลัยกลาสโกว์ คาเลโดเนียน (Glasgow Caledonian University) เป็นมหาวิทยาลัยที่ใหญ่ที่สุดแห่งหนึ่งของสกอตแลนด์ สหราชอาณาจักร ตั้งอยู่ในเมืองกลาสโกว์ ที่เป็นเมืองใหญ่ที่สุดของสกอตแลนด์
กลาสโกว์ คาเลโดเนียน เป็นมหาวิทยาลัยที่ตั้งอยู่ใจกลางเมืองกลาสโกว์ ซึ่งเป็นศูนย์กลางเศรษฐกิจและอุตสาหกรรมที่สำคัญที่สุดแห่งหนึ่งในสหราชอาณาจักร เนื่องจากกำเนิดขึ้นจากวิทยาลัยช่าง มหาวิทยาลัยนี้จึงเน้นภาคปฏิบัติเป็นหลัก เน้นการเรียนวิชาที่นำไปใช้ประโยชน์ได้ในชีวิตการทำงานที่แท้จริง ทำให้นักเรียนที่จบการศึกษาจากที่นี่ล้วนแต่ได้รับการยอมรับเป็นอย่างดีจากบรรดานายจ้าง มหาวิทยาลัยกลาสโกว์ คาเลโดเนียน มีความสัมพันธ์ที่ดีกับภาคธุรกิจเป็นอย่างมาก ซึ่งนอกจากจะทำให้มหาวิทยาลัยได้รับทุนทรัพย์สำหรับพัฒนางานวิจัยแล้ว ยังเปิดโอกาสให้นักศึกษาได้ศึกษาหาความรู้ในทางปฏิบัติได้อย่างเต็มที่ จึงเป็นการช่วยให้นักศึกษาที่จบจากมหาวิทยาลัยมีความสามารถที่จะนำไปใช้ในเชิงธุรกิจได้ 
มหาวิทยาลัยกลาสโกว์ คาเลโดเนียน เป็นมหาวิทยาลัยใหม่ที่มีความสัมพันธ์แน่นแฟ้นกับภาคอุตสาหกรรมมาโดยตลอด เมื่อไม่นานมานี้ มหาวิทยาลัยได้มีการปรับปรุงบูรณะตัววิทยาเขตจนกลายเป็นมหาวิทยาลัยที่ทันสมัยที่สุดแห่งหนึ่งของสหราชอาณาจักร และมีอุปกรณ์การทำวิจัยและการเรียนการสอนที่ทันสมัยมาก โดยเฉพาะอย่างยิ่งทางด้านการแพทย์ วิทยาศาสตร์ วิศวกรรม และบริหารธุรกิจ กลาสโกว์ คาเลโดเนียน ยังเป็นมหาวิทยาลัยแห่งเดียวในสกอตแลนด์ที่เน้นทางด้านผู้ประกอบการและการบริหารความเสี่ยง ซึ่งเป็นสาขาสำคัญทางการเงิน นอกจากนี้ GCAL ยังมีหลักสูตรสมัยใหม่ที่เน้นเฉพาะสาขาที่นอกจากเป็นที่นิยมแล้ว ยังหาเรียนได้ยากในมหาวิทยาลัยอื่นอีกด้วย เช่น การท่องเที่ยว แฟชั่น การจัดการอีเวนต์ และการคุ้มครองผู้บริโภค

**อ้างอิง**
กลาสโกว์ คาเลโดเนียน
กลาสโกว์ คาเลโดเนียน
กลาสโกว์ คาเลโดเนียน
พระราชธรรมนิเทศ

พระราชธรรมนิเทศ อาจหมายถึง- พระราชธรรมนิเทศ (พยอม กัลยาโณ) เจ้าอาวาสวัดสวนแก้ว- พระราชธรรมนิเทศ (ระแบบ ฐิตญาโณ) ปัจจุบันคือ พระธรรมเมธาภรณ์ (ระแบบ ฐิตญาโณ) - พระราชธรรมนิเทศ (เพียร ไตติลานนท์) หรือ เพียร ราชธรรมนิเทศ อดีตประธานสภาผู้แทนราษฎร ระหว่าง พ.ศ. 2492 - พ.ศ. 2494 มีบรรดาศักดิ์เป็น คุณพระ "พระราชธรรมนิเทศ"
ฟลีตเมนิจเมนต์

Fleet management ระบบบริหารและติดตามพิกัดตำแหน่งยานพาหนะ จะประกอบไปด้วย เทคโนโลยีระหว่าง GIS และ GPS ใช้งานประกอบกัน (โดยน่าจะนิยามได้ว่าเป็นยิ่งกว่า GPS Tracking เพราะ GPS Tracking นั้นน่าจะอยู่ในส่วนที่ใช้ในการติดตามเท่านั้นโดยยังไม่มีส่วนของการจัดการการสั่งงานเพิ่มเติมเข้าไปด้วย) ซึ่งยานพาหนะจะติดตั้งอุปกรณ์ (Expert Track) ซึ่งเป็นอุปกรณ์คอมพิวเตอร์แบบฝังตัวขนาดเล็กซึ่งประกอบไปด้วย ส่วนรับสัญญาณดาวเทียม ส่วนที่ใช้สำหรับอ่านค่าเซ็นเซอร์ต่างๆ และส่วนที่ใช้ในการเก็บหรือส่งข้อมูลเช่น Fleet Management GPS Unit Box M2 โดยอุปกรณ์จะรับสัญญาณจากดาวเทียม GPS เพื่อหาตำแหน่งพิกัดของยานพาหนะ ณ เวลานั้น อุปกรณ์ในการหาตำแหน่งจะทำการบันทึกการเดินทาง ตำแหน่ง ความเร็ว โดยจะเก็บค่าพิกัดเป็น เป็นองศา จัดเก็บใน memory หรือส่งข้อมูลแบบ online ข้อมูลจะถูกส่งไปยัง base center ขององค์กรณ์ที่ใช้งานระบบนี้ และจะถูกนำเข้าเพื่อจัดเก็บและวิเคราะห์ด้วยโปรแกรมทางด้าน GIS ต่อไป

**องค์ประกอบของระบบ fleet management**
 1. อุปกรณ์ GPS Box สำหรับติดตั้งในตัวรถ เพื่อทำการระบุตำแหน่งและส่งข้อมูลที่เกี่ยวข้องเช่น ความเร็วรถ, ปริมาณน้ำมัน , ตำแหน่งล่าสุด และอื่นๆ ผ่านระบบ GSM/GPRS มายังแม่ข่ายเพื่อทำการจัดเก็บข้อมูลและประมวลผลข้อมูล- 2. โปรแกรม fleet management คือโปรแกรมคอมพิวเตอร์ที่ทำหน้าที่ประมวลผลข้อมูล real-time ที่ได้จากอุปกรณ์บนตัวรถ มาแสดงผลในรูปแบบตำแหน่งแผนที่แบบเคลื่อนไหวและข้อมูลตำแหน่งแบบหลายช่วงเวลา รายงานสรุปเชิงวิเคราะห์ เพื่อให้ผู้ใช้ สามารถนำข้อมูลไปใช้ในระบบสารสนเทศการขนส่งและสารสนเทศทางธุรกิจอื่นๆต่อไป
โดยโปรแกรม fleet management จะมีฟังก์ชันการทำงานหลักได้แก่- ฟังก์ชันค้นหาสถานที่สำคัญ- ฟังก์ชันแสดงแผนที่และข้อมูลสารสนเทศภูมิศาสตร์(GIS)- ฟํงชั่นแสดงตำแหน่งยานพาหนะ real-time ในรูปแบบภาพเคลื่อนไหว- ฟังก์ชันแสดงผลข้อมูลการเคลื่อนที่ของรถย้อนหลัง- ฟังก์ชันแสดงรายงานการเคลื่อนที่ของรถ อัตราความเร็ว ระยะทาง และเวลาการเคลื่อนที่- ฟังก์ชันแจ้งเตือนการควบคุมพื้นที่การทำงานและความเร็ว- ฟังก์ชันเปรียบเทียบประสิทธิภาพการทำงานระหว่างยานพาหนะ- รายงานสรุปค่าใช้จ่ายเช่น ค่าเชื้อเพลิง ค่าบำรุงรักษา ค่าจ้างเวลาทำงาน ทั้งแบบ รายวัน รายสัปดาห์ และแบบรายเดือน- ฟังก์ชันวิเคราะห์ต้นทุนและการวางแผนการขนส่ง
 ภาพตัวอย่างรายงานการใช้เชื้อเพลิง

**ประโยชน์ของระบบ**
# ลดระยะเวลาการขนส่ง
# สะดวกในการบริหารจัดการ และอำนวยการขนส่ง แบบเรียลไทม์
# ง่ายต่อการควบคุมการทำงานของพนักงาน และรักษาวินัยจราจร ลดอุบัติเหตุ
# สามารถประเมินต้นทุนการขนส่งได้อย่างแน่นอน จากระยะทางและการติดตามปริมาณน้ำมัน
# ลดการทุจริตของพนักงาน เช่นการขโมยน้ำมัน,การใช้รถในกิจการส่วนตัว
# ป้องกันการโจรกรรมรถยนต์และสินค้า
# สามารถติดตามความก้าวหน้าในการจัดส่งสินค้า
# สามารถนำข้อมูลการขนส่งมาประมวลผลและวางแผนร่วมกับระบบการกระจายสินค้าของบริษัท

**อ้างอิง**
  จีพีเอส date=2012-01-12  จากเว็บไซต์เนคเทค (ไฟล์เวิร์ด)

**ดูเพิ่ม**
 พอยท์เอเชียดอตคอม ซอฟต์แวร์ไทยที่ทำงานในด้านจีพีเอส- ระบบนำทางในรถยนต์‎
หมวดหมู่:เทคโนโลยี
ไอคิว (นินเทนโด)

ไอคิว (iQue)  เป็นเครื่องเล่นเกมที่ผลิตโดยบริษัทไอคิว (iQue) ซึ่งเป็นบริษัทร่วมทุน (Joint Venture) ระหว่างบริษัทนินเทนโด กับ ดร.เว่ย เยน (Dr. Wei Yen) นักวิทยาศาสตร์ชาวอเมริกัน-จีน โดยในประเทศจีนเรียกเครื่องเล่นเกมชนิดนี้ว่า Shén Yóu Ji (神游机) หรือแปลว่า "เครื่องเล่นพระเจ้าประทาน" อีกทั้ง คำว่า Shén Yóu (神游) ยังมีความหมายอีกความหมายหนึ่งว่า "ประสบการณ์เสมือนจริง" ไอคิว มีรูปลักษณ์ของเครื่องเกมที่มีลักษณะเป็นตัวควบคุมที่ต่อเข้ากับเครื่องรับโทรทัศน์โดยตรง ในกล่องมีอุปกรณ์เสริมสำหรับการเล่นเกมสองคน เครื่องเล่นเกมนี้มีขายเฉพาะที่ประเทศจีนเท่านั้น (จีนแผ่นดินใหญ่)
เครื่องเล่นเกม ไอคิว เปิดตัวครั้งแรกในงาน โตเกียว เกม โชว์ 2003 (Tokyo Game Show 2003) และวางจำหน่ายในวันที่ 17 พฤศจิกายน พ.ศ. 2546 และเคยมีแผนที่จะเปิดตัวเครื่องเล่นเกมนี้ในประเทศญี่ปุ่นในกลางเดือนตุลาคม พ.ศ. 2547 แต่ก็ถูกเลื่อนออกไปอย่างไม่มีกำหนด เช่นเดียวกับการเปิดตัวในประเทศอื่นๆ บนโลกก็ถูกเลื่อนอย่างไม่มีกำหนดเช่นกัน
ตลับที่เก็บข้อมูลเกมของเครื่องเล่นเกมไอคิวนี้ มีหน่วยความจำรวม 64 เมกกะไบต์ โดยเกมต่างๆ จะต้องซื้อที่ "ไอคิว ดีโป (iQue Depot) " เท่านั้น โดยเลือกเกมที่ต้องการ และจากนั้นทางร้านจะดาวน์โหลดข้อมูลลงตลับเกม ซึ่งมีลักษณะคล้ายแผ่นเกมแฟมิคอม เกมที่แถมมากับเครื่องเล่นคือ  The Legend of Zelda: Ocarina of Time, Super Mario 64, และ Star Fox 64 ซึ่งเกมดังกล่าวจะเป็นเกมในเวอร์ชันทดลองเล่นในระยะเวลาจำกัด โดยภาคเต็มของเกมทั้งสามต้องซื้อที่ร้านเท่านั้น สำหรับตัวอย่างเกมที่เล่นในเครื่องเล่นนี้ คือ Dr. Mario 64, Mario Kart 64, Wave Race 64, และ F-Zero X. เป็นต้น

**คุณสมบัติทางเทคนิค**
มีสายการออกแบบระบบภายในเช่นเดียวกันกับเครื่องเล่นเกม นินเทนโด 64 แต่ไอคิวใช้การผลิตแบบ "ระบบในชิปรวม" ซึ่งช่วยลดขนาดของเครื่องได้ และเกมที่เล่นกับเครื่องไอคิว เป็นเกมที่เล่นในเครื่องนินเทนโด 64 และเครื่องซุเปอร์นินเทนโดได้- หน่วยประมวลผล: R-4300 64 บิต ความเร็วสัญญาณนาฬิกา 93.75 Mhz- หน่วยความจำ: แรมบัส (RAMBUS) 8 เมกกะไบต์- การแสดงผล: ความเร็วในการประมวลผล 100,000 รูปหลายเหลี่ยมต่อวินาที, 2.09 ล้านเฉดสี- ระบบประมวลผลเสียง: ADPCM 64

**เกมที่เล่นใน ไอคิว**

**อ้างอิง**

**แหล่งข้อมูลอื่น**
  เว็บไซต์ เครื่องเล่นเกม iQue date=2007-09-28  
หมวดหมู่:เครื่องเล่นวิดีโอเกม
ก
โรงเรียนเทพบดินทร์วิทยาเชียงใหม่

โรงเรียนเทพบดินทร์วิทยาเชียงใหม่ เป็นโรงเรียนเอกชนในจังหวัดเชียงใหม่ สังกัดสำนักงานคณะกรรมการการศึกษาเอกชนในจังหวัดเชียงใหม่ ก่อตั้งประมาณ พ.ศ. 2513 เปิดสอนตั้งแต่ระดับชั้น อนุบาล ถึงระดับชั้นมัธยมตอนปลาย 

**ประวัติ**
โรงเรียนเทพบดินทร์วิทยาเชียงใหม่  ตั้งอยู่เลขที่ 6/1 ซอย 5 ถ.ช้างเผือก ต.ศรีภูมิ อ.เมืองเชียงใหม่ จ.เชียงใหม่ บนเนื้อที่ 4 ไร่ 97 ตารางวา เปิดดำเนินการสอนตามหลักสูตรกระทรวงศึกษาธิการตั้งแต่ปี พ.ศ. 2513 เป็นต้นมา ในลักษณะการลงทุนร่วมกันระหว่าง นายประกอบ สื่อกระแสร์ เจ้าของกรรมสิทธิ์ที่ดิน (ในฐานะผู้รับใบอนุญาต) กับ ผู้ร่วมลงทุนภายใต้กำหนดระยะเวลา 25 ปี 
ต่อมาเมื่อวันที่ 26 ตุลาคมพ.ศ. 2533 ได้มีการเปลี่ยนแปลงผู้ดำเนินกิจการใหม่ โดยทายาทของเจ้าของกรรมสิทธิ์ที่ดินได้ซื้อโอนกิจการทั้งหมดมาดำเนินการแต่ฝ่ายเดียว ซึ่งมี ดร.อุทัย สื่อกระแสร์ เป็นผู้รับใบอนุญาต และในปี พ.ศ. 2566 ดร.ตะวัน สื่อกระแสร์ ได้รับการแต่งตั้งเป็น ผู้ปฏิบัติหน้าที่แทนผู้รับใบอนุญาต
นับตั้งแต่ได้มีการเปลี่ยนแปลงผู้ดำเนินการได้ยึดนโยบายที่จะพัฒนาสถาบัน การศึกษาไปสู่เป้าหมายด้านคุณภาพและมาตรฐานในทุกด้าน โดยได้มีการปรับปรุงพัฒนาระบบการบริหารการจัดการหลักสูตร  กระบวนการจัดการเรียนการสอน อาคารสถานที่ วัสดุอุปกรณ์ เทคโนโลยีที่ทันสมัยมาใช้ตามลำดับ ในปี 2544 ได้จัดให้มีการเรียนการสอนระดับมัธยมศึกษาตอนปลายเป็นปีแรก มีการเปิดการเรียนการสอน ภาษาอังกฤษ อย่างเข้มข้น ( Intensive English Program : IEP ) ในระดับชั้น ป.1 และ ป.4 เพื่อเป็นตัวเลือกสำหรับนักเรียนที่สนใจด้านภาษาอังกฤษเป็นพิเศษ ตั้งแต่ปี 2564 และเปิดการเรียนการสอนห้องเรียน  ดาราศาสตร์ - วิทยาศาสตร์ ในระดับชั้น ม.1 ในปี 2567 เป็นต้นไป
        ทั้งนี้โดยมีเป้าหมายที่จะให้เป็นสถาบันการศึกษาที่สามารถรองรับและให้บริการเยาวชนทั้งจังหวัดเชียงใหม่ และใกล้เคียงได้อย่างมีประสิทธิภาพ

**ตราสัญลักษณ์ของโรงเรียนเทพบดินทร์วิทยาเชียงใหม่**
ตราประจำโรงเรียน เป็นรูปองค์พระพิฆเนศวร์ อันเป็นเทพแห่งศิลปวิทยา ประดิษฐานภายในเทวาลัยสถาน
สีประจำโรงเรียน 	  สีเขียว – สีขาว
สีเขียว 	 ความเจริญงอกงาม  ความสดชื่น ร่าเริง แจ่มใส
สีขาว 	 ความบริสุทธิ์ อ่อนโยน คุณธรรมจริยธรรม

**อาคารเรียน**
ปัจจุบันโรงเรียนเทพบดินทร์วิทยาเชียงใหม่ มีอาคารเรียนจำนวน 5 อาคาร
*อาคารอนุบาล
*อาคารกอบบุญ
*อาคารนเรศ
*อาคารวิฆเนศวร์
*อาคารเทพบดินทร์

**หลักสูตร**
โรงเรียนเทพบดินทร์วิทยาเชียงใหม่จัดทำตามหลักสูตรการศึกษา 15 ปี 5 ช่วงชั้น - อนุบาล- ประถมศึกษา- มัธยมศึกษาตอนต้น- มัธยมศึกษาตอนปลาย
** แผนกวิทย์-คณิต
** แผนกศิลป์-คำนวณ

** ผลสัมฤทธิ์ทางการเรียนในการเข้าศึกษาต่อในสถาบันอุดมศึกษา**
โรงเรียนเทพบดินทร์วิทยาเชียงใหม่ เปิดการเรียนการสอนระดับชั้น ม.ปลาย  ตั้งแต่ปี 2544 โดยเป้าหมายอย่างแน่ชัดที่มุ่งส่งเสริมให้นักเรียนระดับชั้น ม.ปลาย สามารถเข้าศึกษาสถาบันอุดมศึกษาได้ 100 %  และการที่นักเรียนจะประสบความสำเร็จได้นั้น จะต้องมาจากองค์ประกอบอยู่ 4 ส่วน อันได้แก่ โรงเรียน ครูผู้สอน นักเรียน และผู้ปกครอง  ซึ่งโรงเรียนได้รับความร่วมมือเป็นอย่างดีมาโดยตลอด ปัจจุบันมีนักเรียนระดับชั้น ม.6 จบการศึกษาไปแล้วรวม 16 รุ่น รวม 1,798 คน ซึ่งมีข้อมูลการศึกษาต่อดังนี้

**แหล่งข้อมูลอื่น**
  เว็บไซต์โรงเรียนเทพบดินทร์วิทยาเชียงใหม่
หมวดหมู่:โรงเรียนในอำเภอเมืองเชียงใหม่
หมวดหมู่:โรงเรียนเอกชนในจังหวัดเชียงใหม่
หมวดหมู่:โรงเรียนที่ก่อตั้งในปี พ.ศ. 2513
ปลาฉลามเมกาเมาท์

ปลาฉลามเมกาเมาท์ (Megamouth shark; Megachasma pelagios)   เป็นปลาฉลามน้ำลึกขนาดใหญ่ที่พบได้ยากมาก หลังจากพบครั้งแรกเมื่อ ค.ศ. 1976 จากการติดกับสมอของเรือรบ AFB 14 ของกองทัพเรือสหรัฐ  เมื่อกว้านขึ้นมา พบเป็นซากปลาฉลามขนาดใหญ่ที่ไม่มีใครรู้จักเหมือนสัตว์ประหลาดขนาดความยาวประมาณ 4.5 เมตร น้ำหนักราว 3-4 ตัน มีจุดเด่น คือ ปากที่กว้างใหญ่มากและฟันซี่แหลม ๆ เหมือนเข็มอยู่ทั้งหมด 7 แถว ซึ่งมีความยาวไม่เกิน 5 มิลลิเมตร นักวิทยาศาสตร์เมื่อได้ศึกษาแล้วพบว่าเป็นปลาชนิดใหม่ และมีจุดที่แตกต่างไปจากปลาฉลามทั่วไป จึงจัดให้อยู่ในสกุล Megachasma และวงศ์ Megachasmidae ซึ่งยังมีเพียงชนิดนี้ชนิดเดียวเท่านั้น
ปัจจุบัน เป็นปลาที่ยังพบได้น้อย โดยมีรายงานการพบเห็นและเก็บตัวอย่าง 39 ครั้ง และมีการบันทึกภาพไว้ได้ 3 ครั้ง (ตามข้อมูลเมื่อเดือนพฤษภาคม ค.ศ. 2007) โดย 1 ใน 3 ของการพบตัวอย่างปรากฏในเขตน่านน้ำญี่ปุ่น 
ปลาฉลามชนิดนี้กินแพลงก์ตอนเป็นอาหารเหมือนปลาฉลามบาสกิ้น และปลาฉลามวาฬ โดยมีปากกว้างใหญ่เพื่อกลืนเอาน้ำเข้าไปมาก ๆ แล้วกรองน้ำออกให้เหลือแต่แพลงก์ตอนและแมงกะพรุน ส่วนหัวขนาดใหญ่และริมฝีปากเป็นผิวหนังเหนียวจัดเป็นลักษณะเด่นของปลาฉลามชนิดนี้ 
นอกจากนี้แล้ว จากการสังเกตของนักวิทยาศาสตร์ ดร.ลีห์ตัน อาร์. เทย์เลอร์ ซึ่งเป็นผู้ตรวจซากของปลาฉลามเมกาเมาท์ครั้งแรกที่ถูกพบในปี ค.ศ. 1976 พบว่าในเพดานปากกรามบนจะมีพื้นผิวสีเงินแวววาวและจะสะท้อนแสงให้สว่างได้มากยิ่งขึ้นเมื่อต้องกับแสง สันนิษฐานว่ามีไว้สำหรับเรืองแสงในน้ำลึกเพื่อล่อเหยื่อ ซึ่งได้แก่ แพลงก์ตอน และเคยชนิดต่าง ๆ ให้เข้ามาเล่นกับแสงและอ้าปากกินเป็นอาหาร ในเวลากลางคืนที่เมื่อเคยขึ้นมาใกล้ผิวน้ำในระดับความลึกไม่เกิน 20 เมตร เพื่อกินอาหาร ปลาฉลามเมกาเมาท์ก็จะว่ายตามขึ้นมาเพื่อกินเคยด้วย

**อ้างอิง**

**แหล่งข้อมูลอื่น**
 Megamouth Shark, Megachasma pelagios Taylor, Compagno & Struhsaker, 1983 
หมวดหมู่:อันดับปลาฉลามขาว
Evolution

Evolution อาจจะหมายถึง
*วิวัฒนาการ (ชีววิทยา) คือ  การเปลี่ยนแปลงทางพันธุกรรมในประชากรของสิ่งมีชีวิต จากรุ่นหนึ่งสู่รุ่นหนึ่ง
*อีโวลูชัน (เพลงของอายูมิ ฮามาซากิ)
บรูซ สปริงส์ทีน

บรูซ เฟรเดริก โจเซ็พ สปริงส์ทีน (Bruce Frederick Joseph Springsteen) เกิดเมื่อวันที่ 23 กันยายน ค.ศ. 1949 เป็นนักร้องชาวอเมริกัน นักแต่งเพลง นักกีตาร์ เจ้าของสมญานาม “The Boss” หรือนายใหญ่แห่งวงการอเมริกันร็อก
ผลงานที่ผ่านมาของ บรูซ สปริงส์ทีน ที่คุ้นหูคนไทยอาทิเช่น เพลง “Secret Garden” จากซาวนด์แทรค Jerry McGuire, “Born In The U.S.A.” และ “Streets Of Philadelphia” จากซาวนด์แทรค Philadelphia
เขาเคยได้รับรางวัลจากผลงานของเขาอย่างเช่น 19 รางวัลแกรมมี่ 2 รางวัลลูกโลกทองคำและ 1 รางวัลออสการ์ อัลบั้มของเขาขายได้มากกว่า 65 ล้านชุดในสหรัฐอเมริกาและ 120 ล้านชุดทั่วโลก

**ผลงาน**
 1973: Greetings from Asbury Park, N.J. - 1973: The Wild, the Innocent and the E Street Shuffle - 1975: Born to Run - 1978: Darkness on the Edge of Town - 1980: The River - 1982: Nebraska - 1984: Born in the U.S.A. - 1987: Tunnel of Love - 1992: Human Touch - 1992: Lucky Town - 1995: The Ghost of Tom Joad - 2002: The Rising - 2005: Devils & Dust - 2006: We Shall Overcome: The Seeger Sessions - 2007: Magic - 2009: Working on a Dream - 2010: The Promise- 2012: Wrecking Ball- 2014: High Hopes- 2019: Western Stars- 2020: Letter to You- 2022: Only the Strong Survive

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:นักร้องอเมริกัน
หมวดหมู่:นักกีตาร์
หมวดหมู่:ศิลปินสังกัดโคลัมเบียเรเคิดส์
หมวดหมู่:นักร้องเสียงแบริโทน
หมวดหมู่:บุคคลจากรัฐนิวเจอร์ซีย์
นีเซฟอร์ เนียปส์

โฌแซ็ฟ นีเซฟอร์ เนียปส์ (Joseph Nicéphore Niépce; 7 มีนาคม ค.ศ. 1765 – 5 กรกฎาคม ค.ศ. 1833) เป็นนักประดิษฐ์ชาวฝรั่งเศส เป็นผู้ที่ได้ชื่อว่ามีส่วนในการบุกเบิกการถ่ายภาพ 
เนียปส์เกิดในเมืองชาลง-ซูร์-โซน (Chalon-sur-Saône) ในเขตจังหวัดโซเนลัวร์ปัจจุบัน บิดาเป็นทนายผู้มีฐานะ เขามีพี่ชาย 1 คน ชื่อ โกลด (1763-1828) มีน้องสาว 1 คน และน้องชายอีก 1 คน เมื่ออายุได้ 21 ปี เนียปส์ได้ศึกษาที่ Oratorian Brothers เมืองอ็องเฌ ในสาขาวิชาฟิสิกส์และเคมี เมื่อจบการศึกษาแล้ว เนียปส์จึงกลับมาเรียนวิชาการทหาร (National Guard) ที่เมืองชาลง-ซูร์-โซน บ้านเกิด
ในปี 1789 เกิดการปฏิวัติฝรั่งเศสขึ้น เนียปส์ได้ถูกประจำการเป็นทหารอยู่ที่ซาร์ดิเนีย และผลจากการปฏิวัติครั้งนี้ทำให้ทรัพย์สินของครอบครัวส่วนใหญ่เสียหาย แต่ครอบครัวของเขามีบ้านหลังหนึ่งอยู่ใกล้หมู่บ้านชาลง-ซูร์-โซน ทางตอนใต้ของฝรั่งเศส หลังจากที่เนียปส์ได้ออกจากราชการทหารในปี 1794 เขาแต่งงานกับแอกเนส โรเมโร่ (Agnes Romero) และย้ายมาอยู่ที่เมืองนี้ เมื่อแต่งงานไปได้ 1 ปี ภรรยาของเขาก็ให้กำเนิดบุตร ตั้งชื่อว่า อีซีดอร์ (Isidore; ภายหลังร่วมมือกับหลุยส์ ดาแกร์ ผู้คิดค้น กระบวนการดาแกโรไทป์ เพื่อพัฒนางานถ่ายภาพ) ในขณะนั้น เนียปส์ใช้เวลาในการค้นคว้าทำการทดลองเกี่ยวกับการบันทึกภาพไปด้วย
เนียปส์เสียชีวิตในปี 1833 ในสภาพบุคคลล้มละลาย

**งานบุกเบิกการถ่ายภาพ**
ปี 1816 เนียปส์ทดลองถ่ายภาพด้วยกล้องรูเข็มที่เป็นสี่เหลี่ยมจัตุรัสยาวด้านละ 4 3/4 นิ้ว โดยใช้สารประกอบของโลหะเงิน เป็นสารไวแสง เขาปิดประตูหน้าต่างหมดทุกบาน เหลือไว้เพียงบานเดียว หันหน้าเลนส์ไปทางหน้าต่างบานนั้น ข้างนอกหน้าต่างที่เปิดอยู่มีกรงนกแขวนอยู่ เมื่อถ่ายภาพกรงนก ปรากฏว่าได้ภาพที่มีพื้นหลังดำกรงนกสีอ่อนเกือบขาว ทั้งนี้เพราะนอกหน้าต่างมีความสว่างมาก จึงทำให้ภาพกรงนกดูซีดจางกว่าฉากหลัง ภาพที่ได้เรียกภาพ เนกาตีฟ (negative) คือ ได้ภาพสีดำ-ขาว กลับตรงกันข้ามกับวัตถุจริง แต่เขาไม่สามารถทำให้ภาพคงทนถาวรได้  เนื่องจากเนียปส์ไม่ทราบวิธีกำจัดสารไวแสงในบริเวณที่ไม่ถูกแสงออก ซึ่งสารไวแสงในบริเวณดังกล่าวจะค่อย ๆ ดำขึ้น ทำให้ภาพกลายเป็นสีดำไปหมดทั้งภาพ
เนียปส์ทำการทดลองใหม่โดยใช้สารบีทูเมนจูเดียซึ่งเป็นรูปแบบหนึ่งของแอสฟัลต์ (ยางมะตอย) มีความไวแสงต่ำมาก สารดังกล่าวเมื่อถูกแสงแล้วจะแข็งตัวไม่สามารถละลายน้ำได้ ส่วนที่ไม่ถูกแสงจะอ่อนตัว สามารถล้างออกได้ด้วยสารละลายจำพวกน้ำมันลาเวนเดอร์ และน้ำมันสน ในที่สุด เนียปส์ประสบความสำเร็จ ในปี 1826 โดยใช้สารดังกล่าวเคลือบบนแผ่นโลหะผสมระหว่างดีบุก และ ตะกั่ว แล้วใส่เข้าไปในกล้องคาเมร่า ออบสคูร่า ถ่ายรูปจากหน้าต่างบ้านเลอกราของเขาเอง (ชื่อภาพว่า View from the Window at Le Gras ถ่ายที่เมืองแซ็ง-ลู-เดอ-วาแรน) ใช้เวลาเปิดรับแสงประมาณ 8 ชั่วโมง เป็น ภาพถ่ายที่ถาวร ภาพแรกของโลก

**ผลงานอื่น ๆ**
 ร่วมมือกับ โกลด เนียปส์ พี่ชาย ในการประดิษฐ์ Pyréolophore (ปีเรออลอฟอร์) ซึ่งได้รับการขนานนามให้เป็น "เครื่องยนต์สันดาปภายใน" เครื่องแรกของโลก- ประดิษฐ์ยานพาหนะต้นแบบของจักรยานในปัจจุบัน ในปี 1818 โดยใช้ชื่อว่า "velocipede"

**สิ่งตกทอด**
 หลุมในดวงจันทร์หลุมหนึ่งมีชื่อว่า เนียปส์- มีการจัดตั้ง "รางวัลเนียปส์" ในปี 1955 โดยจะมอบให้แก่ช่างภาพอาชีพที่อยู่ในฝรั่งเศสนาน 3 ปีขึ้นไป

**อ้างอิง**
หมวดหมู่:บุคคลที่เกิดในปี พ.ศ. 2308
หมวดหมู่:นักประดิษฐ์ชาวฝรั่งเศส
หมวดหมู่:บุคคลจากจังหวัดโซเนลัวร์
สถานีย่อย:คณิตศาสตร์/บทความยอดเยี่ยม ตุลาคม 2550

left
ทฤษฎีเกม เป็นสาขาของคณิตศาสตร์ประยุกต์ที่ศึกษาเกี่ยวกับสถานการณ์ขัดแย้งที่มีผู้เล่นหลายฝ่าย ที่แต่ละฝ่ายพยายามแสวงหาผลตอบแทนให้ได้มากที่สุด แม้ว่าทฤษฎีเกมมีรากฐานการศึกษาเกี่ยวข้องกับการละเล่นหลายชนิด เช่นหมากรุก ทิก-แทก-โท และโปเกอร์ อันเป็นที่มาของชื่อ แต่แบบจำลองนี้ยังเกี่ยวข้องกับสถานการณ์ขัดแย้งในหลายสาขาเช่นสังคมวิทยา เศรษฐศาสตร์ รัฐศาสตร์ การทหาร รวมถึงชีววิทยา
ผู้เริ่มศึกษาทฤษฎีเกมในระยะแรกคือ  จอห์น ฟอน นอยมันน์ และออสการ์ มอร์เกินสเติร์น โดยได้ตีพิมพ์ตำรา Theory of Games and Economic Behavior ใน พ.ศ. 2487 ต่อมา จอห์น แนชได้พัฒนาการศึกษาในด้านนี้และได้รับรางวัลโนเบลสาขาเศรษฐศาสตร์จากการนำทฤษฎีเกมไปประยุกต์ใช้ในด้านเศรษฐศาสตร์ อ่านต่อ...
บทความยอดเยี่ยมก่อนหน้านี้: ทฤษฎีบทสุดท้ายของแฟร์มาต์ - แคลคูลัส - ทฤษฎีบทสี่สี
ที่เก็บถาวร
แม็กนาวอกซ์ โอดีสซี

แม็กนาวอกซ์โอดีสซี (Magnavox Odyssey) เป็นเครื่องเล่นเกมเครื่องแรกขอกโลก โดยเริ่มนำมาแสดงสาธิตการใช้งานในเดือนพฤษภาคม พ.ศ. 2515 เป็นเครื่องเล่นเกมที่ออกมาก่อน ป็อง ของอาตาริหลายปี เครื่องเล่นนี้ออกแบบโดย นายราล์ฟ แบร์ ซึ่งได้วางต้นแบบสำเร็จในปี พ.ศ. 2511 โดยมีต้นแบบชื่อว่า กล่องน้ำตาล (Brown Box") โดยเครื่องต้นแบบปัจจุบันอยู่ที่พิพิธภัณฑ์สมิธโซเนียน ในวอร์ชิงตัน ดีซี

**ประวัติ**
แม็กนาวอกซ์โอดีสซีออกวางจำหน่ายในฤดูใบไม้ผลิ พ.ศ. 2515 แต่ไม่ประสบความสำเร็จเพราะการตลาดที่อ่อนแอของร้านค้าตัวแทนจำหน่ายของแม็กนาวอกซ์ ในอีกไม่กี่เดือนถัดมา ผู้บริโภคหลายคนถูกทำให้เชื่อว่าเครื่องเล่นเกมนี้สามารถเล่นได้กับเฉพาะเครื่องรับโทรทัศน์ของแม็กนาวอกซ์เท่านั้น ด้วยเหตุผลดังกล่าว ทำให้เครื่องเล่น ป็อง ของอาตาริที่ออกตัวในภายหลังได้อธิบายอย่างชัดเจนว่า "เครื่องเล่นเกม ป็อง สามารถเล่นได้กับเครื่องรับโทรทัศน์ทุกเครื่องไม่ว่าจะเป็นขาวดำ หรือสี" แม็กนาวอกซ์ได้ฟ้องศาลแก่ นายโนลัน บุชเนลล์ ในเรื่องการละเมิดลิขสิทธิ์การออกแบบของเครื่องเล่น ป็อง ที่มีเกมปิงปองเหมือนกันกับโอดีสซี ในช่วงทศวรรษหลังจากนั้น แม็กนาวอกซ์ได้ดำเนินการฟ้องร้องบริษัทใหญ่ๆ หลายบริษัท เช่น โคเลโก, แมทเทล, ซีเบิร์ก, แอคติวิชัน เป็นต้น ซึ่งผลก็มีทั้งชนะความ และชนะการบังคับคดีอีกด้วย
ในปี พ.ศ. 2528 แม็กนาวอกซ์ถูกฟ้องร้องโดยนินเท็นโดแทน และพยายามที่จะให้สิทธิบัตรของนายราล์ฟ แบร์ เป็นโมฆะ โดยนินเทนโดกล่าวว่าเครื่องเล่นวิดิโกมเครื่องแรกคือเกม Tennis For Two ของฮิกกินโบธแฮม (Higginbotham's Tennis For Two) ที่สร้างขึ้นในปี พ.ศ. 2501 แต่ศาลตัดสินว่าเกมของฮิกกินโบธแฮม ไม่ได้ใช้ระบบส่งสัญญาณวิดีโอ จึงไม่เป็นเครื่องวิดีโอเกม ผลการตัดสินทำให้นินเท็นโดพ่ายไปในที่สุด และจ่ายค่าเสียหายให้กับ Sanders Associates
นายราล์ฟ แบร์ ดำเนินการคิดค้นเครื่องเล่นเกมแบบคลาสสิก "ไซมอน" ให้กับแมทเทลใน พ.ศ. 2521 ในเวลาต่อมา แม็กนาวอกซ์ได้วางจำหน่ายเครื่องเล่นเกมที่มีลักษณะคล้ายเครื่องเล่น ป็อง ที่มีขนาดย่อส่วนลงมาภายใต้ชื่อเดิม "โอดีสซี" (เป็นรุ่นที่ไม่ใช้ตลับเกม) และอีกรุ่นหนึ่งถัดมา "โอดิสซี²" ที่ใช้ตลับเกมและสามารถตั้งโปรแกรมได้
การร่วมทุนครั้งแรกในวงการเกมอิเล็กทรอนิกส์ของนินเท็นโด คือการกระจายสินค้าแม็กนาวอกซ์โอดีสซีในประเทศญี่ปุ่นใน 1975 ก่อนที่นินเท็นโดจะผลิตเครื่องเล่นเกมเป็นของตนเอง

**รายชื่อเกม**
 Analogic- Baseball- Basketball- Brain Wave- Cat & Mouse- Dogfight- Football- Fun Zoo- Handball- Haunted House- Hockey- Invasion- Interplanetary Voyage- Percepts- Prehistoric Safari- Roulette- Shooting Gallery- Shootout- Simon Says- Ski- Soccer- States- Submarine- Table Tennis- Tennis- Volleyball- Win- Wipeout

**อ้างอิง**

**แหล่งข้อมูลอื่น**
  Magnavox Odyssey พิพิธภัณฑ์โอดิสซีออนไลน์-  เรื่องของราล์ฟ แบร์ ในการพัฒนาเครื่องเล่น โอดีสซี-  The Dot Eaters entry date=2006-11-20  ประวิติของโอดีสซี
หมวดหมู่:เครื่องเล่นวิดีโอเกม
ซอมอง

พลเอกอาวุโส ซอมอง (စောမောင်; 12 พฤษภาคม พ.ศ. 2471 – 24 กรกฎาคม พ.ศ. 2540) อดีตประธานสภาฟื้นฟูกฎหมายและระเบียบแห่งรัฐ (สลอร์ก) เป็นผู้นำเผด็จการของรัฐบาลทหารของพม่า หลังการรัฐประหารล้มอำนาจพลเอก เนวี่น เมื่อ พ.ศ. 2531
พลเอกอาวุโส ซอมอง ลาออกจากตำแหน่งประธานสภาฟื้นฟูกฎหมายและระเบียบแห่งรัฐเมื่อ พ.ศ. 2535 หลังการรัฐประหารซึ่งนำโดยพลเอกอาวุโส ต้านชเว โดยให้เหตุผลว่ามีปัญหาด้านสุขภาพ
พลเอกอาวุโส ซอมอง ถึงแก่กรรมเมื่อวันที่ 24 กรกฎาคม พ.ศ. 2540 รวมอายุได้ 68 ปี

**อ้างอิง**
 https://www.independent.co.uk/news/people/obituary-general-saw-maung-1253020.html
2540
หมวดหมู่:ประมุขแห่งรัฐพม่า
หมวดหมู่:นายกรัฐมนตรีพม่า
หมวดหมู่:ทหารชาวพม่า
หมวดหมู่:บุคคลจากมัณฑะเลย์
ลาสแองเจิล

ลาส แองเจิ้ล ฟีเจอริ่ง โทโฮชินกิ (LAST ANGEL feat.東方神起) เป็นซิงเกิลที่ 38 ของคุมิ โคดะ  วางจำหน่ายในวันที่ 7 พฤศจิกายน  พ.ศ. 2550  และเป็นซิงเกิลแรกของคุมิที่ร้องร่วมกันกับนักร้องร่วมค่ายอย่างโทโฮชินกิ  โดยเปิดตัวสัปดาห์แรกที่อันดับ 3 ของออริกอนชาร์ตด้วยยอดขาย 57,310 แผ่น  และมียอดขายรวมประมาณ 89,620 แผ่น
เพลง LAST ANGEL เป็นเพลงประกอบภาพยนตร์เรื่องผีชีวะ 3 สงครามสูญพันธุ์ไวรัส  และยังเป็นเพลงโฆษณาของ music.jp อีกด้วย 
ในประเทศไทยซิงเกิล LAST ANGEL feat.東方神起 เคยมีตารางการวางจำหน่ายในประเทศไทยโดยบริษัท จีเอ็มเอ็มแกรมมี่ เป็นผู้จัดจำหน่ายในรูปแบบ ซีดี+วีซีดี  แต่สุดท้ายได้ยกเลิกการผลิตในประเทศไทยด้วยเหตุผลปัญหาทางลิขสิทธิ์ในบางประการ  

**รายชื่อเพลง**
# LAST ANGEL feat.東方神起 
# Dear Family 
# LAST ANGEL feat.東方神起 (Instrumental) 
# Dear Family (Instrumental) 

**มิวสิกวิดีโอ**
# LAST ANGEL feat.東方神起 (Music video) 
# LAST ANGEL feat.東方神起 (Making video) 

**การแสดงสด**
3 พฤศจิกายน พ.ศ. 2550 - Music Fighter - "LAST ANGEL feat. โทโฮชินกิ"
*3 พฤศจิกายน พ.ศ. 2550 - Music Fair21 - "LAST ANGEL feat. โทโฮชินกิ"
*10 พฤศจิกายน พ.ศ. 2550 - Music Japan - "LAST ANGEL feat. โทโฮชินกิ"
*16 พฤศจิกายน พ.ศ. 2550 - Music Station - "LAST ANGEL feat. โทโฮชินกิ"
*22 พฤศจิกายน พ.ศ. 2550 - Utaban - "LAST ANGEL feat. โทโฮชินกิ"

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2550
หมวดหมู่:เพลงญี่ปุ่น
หมวดหมู่:เพลงของคูมิ โคดะ